OpenLLM-France/wikimedia huggingface dataset:
# Campionat del món de ciclisme en pista de 1988

El Campionat Mundial de Ciclisme en Pista de 1988 es va celebrar a Gant (Bèlgica) del 21 al 25 d'agost de 1988. En total només es va competir en 9 disciplines, 7 de masculines i 2 de femenines, a causa de coincidir amb els Jocs Olímpics de Seül.

## Resultats
### Masculí
#### Professional

| Prova | | | |
| Velocitat individual | Stephen Pate Austràlia | Claudio Golinelli Itàlia | Nobuyuki Tawara Japó |
| Persecució individual | Lech Piasecki Polònia | Anthony Doyle Regne Unit | Jesper Worre Dinamarca |
| Cursa per punts | Daniel Wyder Suïssa | Adriano Baffi Itàlia | Michael Marcussen Dinamarca |
| Keirin | Claudio Golinelli Itàlia | Ottavio Dazzan Itàlia | Michel Vaarten Bèlgica |
| Darrere moto | Danny Clark Austràlia | Constant Tourné Bèlgica | Walter Brugna Itàlia |

#### Amateur

| Prova | | | |
| Tàndem | França Fabrice Colas Frédéric Magné | RFA Hans-Jürgen Greil Uwe Butchmann | Txecoslovàquia Ľubomír Hargaš Jiri Iliek |
| Darrere moto | Vincenzo Colamartino Itàlia | Roland Königshofer Àustria | Roland Renn RFA |

### Femení

| Prova | | | |
| Persecució individual | Jeannie Longo França | Barbara Ganz Suïssa | Mindee Mayfield Estats Units |
| Cursa per punts | Sally Hodge Regne Unit | Barbara Ganz Suïssa | Monique de Bruin Països Baixos |

## Medaller

| Pos. | País | Or | Plata | Bronze | Total |
| 1 | Austràlia | 2 | 0 | 0 | 2 |
| 1 | França | 2 | 0 | 0 | 2 |
| 3 | Itàlia | 1 | 2 | 1 | 4 |
| 4 | Suïssa | 1 | 2 | 0 | 3 |
| 5 | Regne Unit | 1 | 1 | 0 | 2 |
| 6 | Polònia | 1 | 0 | 0 | 1 |
| 7 | Bèlgica | 0 | 1 | 1 | 2 |
| 8 | RFA | 0 | 1 | 0 | 1 |
| 8 | Àustria | 0 | 1 | 0 | 1 |
| 10 | Dinamarca | 0 | 0 | 2 | 2 |
| 11 | Estats Units | 0 | 0 | 1 | 1 |
| 11 | Japó | 0 | 0 | 1 | 1 |
| 11 | Països Baixos | 0 | 0 | 1 | 1 |
| 11 | Txecoslovàquia | 0 | 0 | 1 | 1 |
| | TOTAL | 8 | 8 | 8 | 24 |

## Referències

* ↑ L'Italià Claudio Golinelli va ser desclassificat per un positiu en nandrolona (La pista no és una excepció)
* ↑ El belga Constant Tourné va ser desclassificat per un positiu en amfetamines (La pista no és una excepció)
* ↑ L'italià Vincenzo Colamartino va ser desclassificat per un positiu en testosterona (La pista no és una excepció)
* ↑ L'alemany Roland Renn va ser desclassificat per un positiu (La pista no és una excepció)

## Enllaços externs

* Resultats a la web de l'UCI
# Jongsong Peak

El Pic Jongsong o Jongsong Peak és una muntanya de la secció Janak de l'Himàlaia. Amb una altitud de 7.462 m (24.482 peus), és el 57è pic més alt de món, no obstant això, es veu eclipsat pel 3r pic més alt del món, el Kangchenjunga, situat tan sols a 20 km (12 milles) al sud. Tot i això, el cim té una prominència de 1.256 metres, i una isolació de 18,43 km.
El cim del Jongsong és un cim fronterer, en la tri-unió entre l'Índia, el Nepal, i la Xina, més concretament, entre el regne de Sikkim a la regió de l'Himàlaia (Índia), Mechī a la Regió de Desenvolupament Oriental (Nepal) i el Tibet (Xina).

## Ascensions

Des de la primera vegada que va ser ascendit l'any 1930 per membres d'una expedició alemanya dirigits per Gunther Dyhrenfurth, fins al primer ascens al Kamet el 21 de juny de 1931, el Jongsong va ser el pic més alt del món en haver estat escalat. El primer equip d'ascens al pic Jongsong va incloure a diversos membres que formaven part de l'Organització Internacional de Muntanyisme del Club de l'Himàlaia.
El 30 de setembre de 2012, un equip de la secció Kolkata del Club de l'Himàlaia (Pradeep Sahoo (líder) al costat de Ang Dorji Sherpa i Phurba Sherpa), van ascendir el cim est del pic Jongsong (nomenada Dom, per Dyhrenfurth) per una nova ruta per la via de l'aresta aquest del pic, des d'un coll entre el massís de la muntanya i un pic contigu anomenat Domi Kang. Un dia abans, un altre equip de la mateixa expedició, va escalar el Domi Kang (Rajib Mondal i Dawa Sherpa) des del mateix coll, al llarg de la cara aquest (primer ascens a través d'una nova ruta / segon ascens en general). Es van aproximar a les muntanyes des de la glacera de Jongsong, a Sikkim.

## Referències

* 1 2 3 «Jongsong Peak, China/India/Nepal» (en anglès). peakbagger. [Consulta: 25 novembre 2016].
* ↑ Carter, H. Adams «Classification of the Himalaya». American Alpine Journal. American Alpine Club, 27, 5, 1985, pàg. 115 [Consulta: 18 maig 2011].
* ↑ «MSN Encarta map». Arxivat de l'original el 2009-05-05. [Consulta: 3 juny 2008].
# Yale (Dakota del Sud)

Yale és una població dels Estats Units a l'estat de Dakota del Sud. Segons el cens del 2000 tenia 118 habitants.

## Demografia

Segons el cens del 2000, Yale tenia 118 habitants, 47 habitatges, i 33 famílies. La densitat de població era de 284,8 habitants per km².
Dels 47 habitatges en un 36,2% hi vivien nens de menys de 18 anys, en un 66% hi vivien parelles casades, en un 0% dones solteres, i en un 27,7% no eren unitats familiars. En el 25,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3.
Per edats la població es repartia de la següent manera: un 27,1% tenia menys de 18 anys, un 5,1% entre 18 i 24, un 32,2% entre 25 i 44, un 22,9% de 45 a 60 i un 12,7% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 41.250 $ i la renda mediana per família de 49.167 $. Els homes tenien una renda mediana de 28.125 $ mentre que les dones 15.625 $. La renda per capita de la població era de 13.118 $. Cap de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Yale». American Fact Finder. Oficina del Cens dels Estats Units, 12-01-2010.
# Abrahámovce (Bardejov)

* No s'ha de confondre amb Abrahámovce (Kežmarok).
Abrahámovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.
# Monestir de Rizong

El gompa (monestir) de Rizong (o Ridzong) està situat a Ladakh (Jammu i Caixmir, Índia) en una petita vall que desguassa a l'Indus, uns 73 km aigua avall de Leh, la capital.
Fou fundat pel lama Tsultim Nima el 1831. Aquest personatge es dedicava al comerç fins que va deixar la seva família i es va retirar per fer-se monjo. Al seu voltant es va aplegar una colla de seguidors i això va fer que cerqués un lloc més adient per establir-se: Rizong. La reencarnació del fundador dirigeix encara el monestir. Pertany a l'orde gueluk, la dels birrets grocs. Segueixen els ensenyaments del mestre Tsongkapa d'una manera molt estricta. La comunitat és d'una quarantena de membres.
Les dependències monàstiques se situen a la falda de l'eixuta muntanya, formant terrasses amb les residències dels monjos. Els edificis principals (dukhang, gonkhang, Capella del Tanguiur, etc.) se situen a la part més alta, al seu interior es conserven pintures murals i imatges diverses.

## Bibliografia

Janhwij Sharma. Architectural Heritage Ladakh. Har-Anand Publications Pvt Ltd. Nova Delhi, 2003. ISBN 81-241-0979-6

## Enllaços externs

* (anglès) Informació del monestir
# Platja de Malabajada

Les Platja de Malabajada es troba en el concejo asturià de Castrillón i pertany a la localitat de Bayas. El grau d'urbanització i d'ocupació són baixos i el seu entorn és rural. Els accessos, encara que són curts, de menys d'un quilòmetre, són perillosos a causa de l'alta inclinació dels penya-segats que l'envolten. El jaç és de palets i roques. El seu nom ho diu tot sobre els accessos a la platja. Les baixades són molt perilloses, la sorra és de color clar i de gra mitjà. Els graus d'urbanització i ocupació són molt baixos.
Per accedir a aquesta platja cal localitzar els nuclis urbans més propers que, en aquest cas, són «Cueto» i «Bayas». El difícil descens per una estreta i sinuosa senda salva més de 100 m de desnivell en pocs metres més de recorregut el que fa que tingui un pendent enorme i molt perillosa. Per accedir amb major seguretat és millor utilitzar el mateix camí que per accedir a la Platja de la Barca i quan s'arriba a la «senda litoral» cal anar en sentit contrari al de la Barca, és a dir, en sentit aquest fins que s'arribi al «Centre d'Observació Ornitològic». Des d'aquí s'observen les restes d'una pedrera dedicada a treure pedra per a espigons. També des d'aquí cal prendre precaucions per al descens. L'únic servei que disposa és un aparcament. Des d'aquí s'observa la gran Illa de la Deva. L'activitat més recomanada és el busseig als voltants de l'illa així com la fotografia, que proposa a l'observador uns panorames especialment bells.

## Referències

* ↑ SL, EuroWeb Media, «Playa Malabajada | Playas Castrillón | Turismo Asturias» (en castellà). Turismo Asturias, 29-10-2017.
* ↑ SL, EuroWeb Media, «Playa de Malabajada | Castrillón | Playas de Asturias» (en castellà). Playas de Asturias, 04-12-2017.
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 141. ISBN 978-84-8459-669-1.
* ↑ «playa malabajada,malabajada castrillon,playas de castrillon asturias,playas asturias,playas del cantabrico, y el cantabrico turismo rural y alojamientos en las playas de asturias, casas rurales, alojamientos cerca de playas, casas rurales junto al mar» (en castellà). [Consulta: 25 octubre 2018].
# Voltor dorsiblanc africà

El voltor dorsiblanc africà (Gyps africanus) és un voltor del Vell Món, per tant un rapinyaire, de la família dels accipítrids (Accipitridae). Està molt relacionat amb el voltor comú europeu. El seu estat de conservació es considera en perill crític d'extinció.

## Morfologia

* Voltor de grandària mitjana, fa una llargària de 78 - 90 cm, amb 197 - 229 cm d'envergadura i un pes de 4,2 – 7,2 quilograms.
* És un voltor típic, amb el cap i el coll cobert de plomissol blanc, ales amples.
* D'un color general marró amb la gropa blanca. Cua fosca.
* Ulls bruns i potes fosques.
* Collaret blanc de plomes a la base del coll.
* Joves més foscos.

## Hàbitat i distribució

Principalment a zones obertes per tota l'Àfrica subsahariana, a excepció de les zones de selva, les zones extremadament àrides i la part meridional de Sud-àfrica.

## Alimentació

Aquest rapinyaire és un necròfag, que s'alimenta de restes animals que troba per la sabana però també de deixalles dels assentaments humans. Sovint es mou en bandades.

## Reproducció

Cria normalment en colònies de 5 a 20 parelles, als arbres de la sabana, normalment durant l'estació seca. Ponen un únic ou que cova la femella durant 56 – 58 dies. Mentre el pollet roman al niu (120 – 130 dies) el mascle aporta els aliments regurgitant.

## Estatus

Més rar del que es creia, el seu estat de conservació ha estat revisat i apareix a la Llista Vermella de la UICN 2007, com gairebé amenaçat.

## Referències

* ↑ «Voltor dorsiblanc africà». Cercaterm. TERMCAT, Centre de Terminologia. Rev. 20/02/2021 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 271. ISBN 978-84-16728-37-4.
* ↑ BirdLife International. «White-backed Vulture. Gyps africanus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
* ↑ James Ferguson-Lees, David A. Christie: Raptors of the World. Christopher Helm, Londres, 2001: Pàgines 122-123 i 425-426. ISBN 0-7136-8026-1
* 1 2 Distribució i justificació d'estatus Rev. 20-02-2011
# Josep Gonzalvo i Falcon

Josep Gonzalvo i Falcon, o Gonzalvo II (Mollet del Vallès, 16 de gener del 1920 – Barcelona, 30 de maig del 1978), fou un destacat jugador i entrenador de futbol català dels anys 40. Va ser internacional amb la selecció catalana i amb la selecció espanyola. Després de retirar-se com a futbolista, va ser entrenador del Futbol Club Barcelona, equip on va desenvolupar la major part de la seva carrera esportiva.

## Biografia

Josep Gonzalvo, conegut futbolísticament com a Gonzalvo II, era membre d'una brillant nissaga futbolística, juntament amb els seus germans Juli (Gonzalvo I) i Marià (Gonzalvo III), i pare de Jordi Gonzalvo Solà. Va jugar de defensa i mig. Defensà els colors del Ceuta, CE Sabadell, FC Barcelona, amb qui disputà 198 partits i va marcar 5 gols, i Reial Saragossa. Entre els seus títols més destacats com a futbolista guanyà tres lligues. Fou entrenador blaugrana el 1962-63, amb qui guanyà la Copa d'Espanya. Va ser directiu del Barça amb Agustí Montal i Costa.
Fou vuit vegades internacional i disputà la fase final del Mundial de Brasil 1950, on va disputar cinc partits, contra Estats Units, Xile, Anglaterra, Uruguai i Brasil. Va morir a Barcelona l'any 1978. Els seus fills Jordi i Josep Maria han tingut una destacada carrera en el futbol català com a entrenadors i comentaristes en diversos mitjans de comunicació.

## Trajectòria esportiva

* CA Ceuta: 1941-43
* CE Sabadell FC: 1943-44
* FC Barcelona: 1944-50
* Reial Saragossa: 1950-desembre 1953

## Palmarès
### Jugador

* 3 Lligues espanyoles: 1945, 1948, 1949
* 1 Copa Llatina: 1949
* 1 Copa d'Or Argentina: 1945
* 1 Copa Eva Duarte: 1948

### Entrenador

* 1 Copa del Rei: 1963

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ «Ayer en Las Corts». Mundo Deportivo, 24-02-1950. [Consulta: 20 desembre 2012].
* ↑ «Josep Gonzalvo, Gonzalvo II: un socio se hace cargo del equipo (1963) | Cuadernos de Fútbol» (en castellà). [Consulta: 2 febrer 2021].

## Enllaços externs

* Perfil a Mundo Deportivo
# Ahmed Oudjani

Ahmed Oudjani (Skikda, 19 de març de 1937 - Lilla, 14 de gener de 1998) fou un futbolista algerià de la dècada de 1960.
Fou internacional amb la selecció d'Algèria.
Pel que fa a clubs, destacà a RC Lens.

## Referències

* ↑ Perfil a sitercl.com
* ↑ Ahmed Oudjani a National-Football-Teams.com (anglès)
# Joni Brandão

Joni Silva Brandão (20 de novembre de 1989) és un ciclista portuguès, professional des del 2012 i actualment a l'equip Efapel. Del seu palmarès destaca el Campionat nacional en ruta de 2013.

## Palmarès

* 2008
** Vencedor d'una etapa de la Volta a Galícia
* 2011
** 1r a la Volta a Portugal del Futur i vencedor d'una etapa
* 2013
** Campionat de Portugal en ruta
* 2016
** 1r a la Volta Internacional Cova da Beira i vencedor d'una etapa
* 2019
** 1r a la Clàssica Aldeias do Xisto
** Vencedor d'una etapa a la Volta Internacional Cova da Beira
** Vencedor de 3 etapes al Gran Premi Jornal de Notícias
* 2020
** Vencedor d'una etapa a la Volta a Portugal
* 2021
** 1r a la Clàssica Aldeias do Xisto

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Yalakatissa

Yalakatissa fou el segon rei de Ruhunu, al sud de l'illa de Sri Lanka. Va regnar a l'entorn del 200 aC.
Va succeir el seu pare Mahanaga i hauria estès el seu govern cap a la regió de Bintenne al nord-est de Ruhunu i cap a Saffragam al nord-oest. Va traslladar la seva capital a Kelaniya.
A la seva mort el va succeir el su fill Gotabhaya.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Abram-Perezville

Abram-Perezville és una concentració de població designada pel cens dels Estats Units a l'estat de Texas. Segons el cens del 2000 tenia 5.444 habitants.

## Demografia

Segons el cens del 2000, Abram-Perezville tenia 5.444 habitants, 1.617 habitatges, i 1.387 famílies. La densitat de població era de 414,6 habitants per km².
Dels 1.617 habitatges en un 42,7% hi vivien nens de menys de 18 anys, en un 72,9% hi vivien parelles casades, en un 10,2% dones solteres, i en un 14,2% no eren unitats familiars. En l'11,6% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,37 i el nombre mitjà de persones que vivien en cada família era de 3,67.
Per edats la població es repartia de la següent manera: un 32,8% tenia menys de 18 anys, un 11% entre 18 i 24, un 24,3% entre 25 i 44, un 14% de 45 a 60 i un 17,9% 65 anys o més.
L'edat mediana era de 29 anys. Per cada 100 dones de 18 o més anys hi havia 91,8 homes.
La renda mediana per habitatge era de 22.532 $ i la renda mediana per família de 23.956 $. Els homes tenien una renda mediana de 19.044 $ mentre que les dones 18.188 $. La renda per capita de la població era de 8.195 $. Aproximadament el 32,4% de les famílies i el 41% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abram-Perezville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Abram-Perezville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Platja de Sota s'Arenella

La platja de Sota s'Arenella, o Solà de s'Arenella, és una platja natural del municipi del Port de la Selva (Alt Empordà), situada a la punta de s'Arenella, on hi ha el far de s'Arenella, a l'extrem de la badia del Port de la Selva, dins del Parc Natural del Cap de Creus. Té una longitud de 53 m i una amplada mitjana de 6 m, formada per sorres i graves. Al seu darrera hi passa el camí de ronda, GR-92 i la carretera GI-612.

## Referències

* ↑ «Platja del Solà de s'Arenella». Ajuntament del Port de la Selva.
* ↑ «Fitxes del Port de la Selva». Direcció General d'Ordenació del Territori i Urbanisme. Generalitat de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Platja de Sota S’Arenella – El Port de la Selva». Red Costa Brava.
# Josep González i Cambray

Josep González i Cambray (Lleida, 10 de març del 1972) és un professor, polític i enginyer tècnic industrial català.
Llicenciat en màrqueting, ha sigut professor de secundària, ha treballat en diverses universitats catalanes i ha desenvolupat la seva activitat professional en l'àmbit de l'administració pública de Catalunya.
Com a director general de Centres Públics al Departament d'Educació de la Generalitat de Catalunya de 2018 ençà, durant la pandèmia de COVID-19 va ser el responsable del dispositiu pel retorn a les classes presencials en infantil, primària i secundària. El 24 de maig de 2021 va ser anunciat com a futur conseller d'Educació de la Generalitat de Catalunya en el Govern de Catalunya 2021-2025, en substitució de Josep Bargalló i Valls. Fou un dels vint-i-un detinguts en l'operació Volhov.
Fou conseller d'Educació del Govern de la Generalitat de Catalunya per Esquerra Republicana entre el 26 de maig de 2021 i el 12 de juny de 2023.
Durant el seu mandat es va implementar la gratuïtat a les escoles bressol, es van abaixar les ràtios a i3 i es van començar iniciatives per reduir la segregació escolar. Tot i això, la mesura d'avançar el calendari escolar el setembre va provocar malestar en tota la comunitat educativa. Al llarg de 2022 es van arribar a convocar nou jornades de vaga, demanant la seva dimissió.
El 12 de juny de 2023 fou substituït per Anna Simó, en la remodelació del Govern Aragonès com a conseqüència dels resultats electorals d'Esquerra a les eleccions municipals de 2023.

## Referències

* 1 2 «Govern.cat - Generalitat de Catalunya» (en anglès). [Consulta: 30 març 2022].
* 1 2 3 4 «Qui és qui en el nou govern de la Generalitat? Tots els consellers de Pere Aragonès». Vilaweb, 24-05-2021 [Consulta: 25 maig 2021].
* 1 2 Periódico, El. «Josep González Cambray se perfila como el nuevo 'conseller' de Educació» (en castellà), 23-05-2021. [Consulta: 24 maig 2021].
* ↑ Press, Europa. «Josep Gonzàlez-Cambray, de director general con Bargalló a conseller de Educación», 25-05-2021. [Consulta: 30 març 2022].
* ↑ «Direcció General de Centres Públics». [Consulta: 24 maig 2021].
* 1 2 324cat. «Un Cambray amb els docents en contra deixa a Simó una conselleria amb molts fronts oberts», 12-06-2023. [Consulta: 13 juny 2023].
# Sapucaia do Sul

Sapucaia do Sul és un municipi de l'estat brasiler de Rio Grande do Sul, pertanyent a la mesoregió metropolitana de Porto Alegre i a la Microregió de Porto Alegre.

## Referències

* ↑ «Sapucaia do Sul - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Sapucaia do Sul - História & Fotos» (en portuguès brasiler). Cidades. IBGE. [Consulta: 3 desembre 2023].
# Joseph Morvan

Joseph Morvan (Moustoir-Ac, 3 de desembre de 1924 - Colpo, 26 de juliol de 1999) va ser un ciclista bretó que fou professional entre 1949 i 1963. Era anomenat La Locomotive de Colpo.
Durant la seva carrera professional aconseguí 91 victòries, entre les quals destaca una etapa al Tour de França de 1956.

## Palmarès

* 1949
** 1r de la Manche-Océan
* 1950
** 1r al Circuit de Cléguérec
** 1r al Gran Premi d'Arzano
* 1951
** 1r de la Manche-Océan
** 1r del Circuit de les Muntanyes negres a Leuhan
** 1r del Gran Premi dels Comerciants a Lorient
** 1r del Gran Premi Saint-Yves a Plouay
* 1952
** 1r del Circuit de Pontivy
* 1953
** 1r del Circuit de les 2 Badies
* 1954
** 1r del Gran Premi de Pléssala
** Vencedor d'una etapa al Tour de l'Oest
** Vencedor d'una etapa a la Merville-Lorient
* 1955
** 1r de la Manche-Océan
** 1r del Tour de Calvados i vencedor d'una etapa
* 1956
** 1r de la París-Bourges
** 1r de la Manche-Océan
** 1r de la Rennes-Pontivy
** 1r de la Lorient-Lanvellec
** Vencedor d'una etapa al Tour de França
** Vencedor d'una etapa al Tour de l'Oest
* 1957
** 1r de la Manche-Océan
** 1r de la Saint-Pol de Léon-Brest
** 1r de l'Etoile de Léon
** 1r al circuit del Blat d'Or a Gouesnou
** Vencedor de 2 etapes al Tour de l'Oest
* 1958
** 1r de la Manche-Océan
** 1r de la Saint-Pol de Léon-Brest
* 1959
** 1r del Tour de l'Oest
** Vencedor d'una etapa del Tour del Sud-est
* 1960
** 1r al Circuit de Cher
* 1961
** 1r al Circuit de l'Aulne

### Resultats al Tour de França

* 1951. 49è de la classificació general
* 1953. 62è de la classificació general
* 1954. Abandona (4a etapa)
* 1956. 63è de la classificació general. Vencedor d'una etapa
* 1957. Abandona (9a etapa)
* 1958. 35è de la classificació general

## Referències

* ↑ «MORVAN Joseph "Job"». [Consulta: 7 febrer 2023].
* 1 2 ONLUS®, Museo del Ciclismo Associazione Culturale. «Museo del Ciclismo - Joseph MORVAN» (en italià). [Consulta: 7 febrer 2023].
* ↑ «Palmarès de Joseph Morvan (Fra)». [Consulta: 7 febrer 2023].

## Enllaços externs

* Palmarès de Joseph Morvan (francès)
# Yala

El yala és una llengua que es parla al sud-est de Nigèria, a les LGAs de Yala, d'Obubra i d'Ikom, a l'estat de Cross River.
Forma part del grup lingüístic de les llengües etulo-idoma, juntament amb l'etulo i les llengües idoma: l'agatu, l'alago, l'idoma i l'igede. Totes elles es parlen a Nigèria.
És una llengua desenvolupada (5); està estandarditzada i gaudeix d'un ús vigorós. És una llengua literària i s'escriu en alfabet llatí. Gaudeix d'actituds positives.
Els dialectes del yala són l'nkum, l'nkum akpambe i el yala ogoja.

## Referències

* 1 2 3 4 yala a l'ethnologue
* ↑ Llengües idoma a l'ethnologue